**Torino Football Club** on torinolainen jalkapalloseura, joka pelaa Italian korkeimmalla sarjatasolla Serie A:ssa. Seuran perustivat muutamat Juventuksen jäsenet vuonna 1906 nimellä *Associazione Calcio Torino*. Jäsenet eivät olleet tyytyväisiä Juventukseen, joten he perustivat oman seuran. Uuteen seuraan liittyi kaksi vanhempaa torinolaisseuraa *Internazionale Torino* ja *Unione Sportiva Torinese*. Joukkueen nimi muuttui vuonna 1970 *Torino Calcioksi*, ja nykyinen nimi otettiin käyttöön vuonna 2005. Seuran lempinimiä ovat muun muassa *Granata* (seuran tunnusvärin mukaan) ja *Il Toro* (härkä)

Torino FC:n ensimmäinen Scudetto tuli kaudella 1927–1928, mutta seuran varsinainen kulta-aika osui 1940-luvulle, jolloin se voitti viisi Italian mestaruutta. Tuota kulta-ajan joukkuetta kutsutaan *Grande Torinoksi*. Silloista kokoonpanoa pidetään yhtenä Serie A:n historian parhaista. Kaikki Grande Torinon pelaajat yhtä lukuun ottamatta kuolivat Supergan lento-onnettomuudessa vuonna 1949.

Kauden 2004–2005 päätteeksi Torino Calcio varmisti nousun Serie A:han FC Messina Peloron kanssa. Italian Jalkapalloliitto *FIGC* ei kuitenkaan päästänyt seuroja Serie A:han niiden talousvaikeuksien vuoksi. FC Messina Peloron protesti meni siviilioikeudessa läpi, Torino Calcion ei. Niinpä Torino Calcion olemassolo oli vaakalaudalla. Italiassa on kuitenkin sääntö, jonka mukaan lopettavan seuran luonnollinen jatkaja saa aloittaa sarjapykälää alempaa. Niin syntyi organisaatio nimeltä Torino FC, joka aloitti suoraan Serie B:stä, koska Torino Calcio olisi noussut Serie A:han. Torino FC nousi heti ensimmäisen Serie B -kauden jälkeen Serie A:han, jossa se pelasi kolme kautta ennen putoamistaan takaisin kakkostasolle keväällä 2009. Se nousi Serie A:han jälleen keväällä 2012.

Seura on voittanut Italian mestaruuden seitsemän kertaa, joista viimeisin kaudella 1975–1976 ja Italian Cupin viisi kertaa, joista viimeisin kaudella 1992–1993. Paras saavutus eurokentillä on UEFA Cupin finaali 1991–1992, jossa se kuitenkin hävisi Amsterdamin AFC Ajaxille.

Saavutukset
-----------

* Scudetto: 1927–28, 1942–43, 1945–46, 1946–47, 1947–48, 1948–49, 1975–76
* Italian Cup: 1935–36, 1942–43, 1967–68, 1970–71, 1992–93

Entisiä pelaajia
----------------

**Grande Torino (1940-luvun menestysjoukkue)**


|  |  |
| --- | --- |
| 
* Valerio Bacigalupo
* Aldo Ballarin
* Dino Ballarin
* Milo Bongiorni
* Eusebio Castigliano
* Rubens Fadini
* Guglielmo Gabetto
* Ruggero Grava
* Giuseppe Grezar
* Ezio Loik

 | 
* Virgilio Maroso
* Danilo Martelli
* Valentino Mazzola (kapteeni)
* Romeo Menti
* Piero Operto
* Franco Ossola
* Mario Rigamonti
* Giulio Schubert

 |

**Muita**


|  |  |  |
| --- | --- | --- |
| 
* Italia Christian Abbiati
* Italia Robert Acquafresca
* Ranska Jocelyn Angloma
* Italia Dino Baggio
* Italia Federico Balzaretti
* Italia Enzo Bearzot
* Italia Luca Bucci
* Italia Benito Carbone
* Italia Francesco Coco
* Ghana Mark Edusei
* Italia Stefano Fiore
* Italia Fabio Galante

 | 
* Italia Francesco Graziani
* Australia Vince Grella
* Kroatia Robert Jarni
* Alankomaat Wim Kieft
* Ghana Samuel Kuffour
* Skotlanti Denis Law
* Italia Cristiano Lucarelli
* Italia Cesare Maldini
* Itävalta Alex Manninger
* Italia Luca Marchegiani
* Italia Roberto Muzzi
* Italia Giuseppe Pancaro

 | 
* Italia Fabio Pecchia
* Ghana Abédi Pelé
* Italia Gianluca Pessotto
* Itävalta Toni Polster
* Italia Paolo Pulici
* Italia Fabio Quagliarella
* Italia Claudio Sala
* Belgia Vincenzo Scifo
* Turkki Hakan Şükür
* Italia Nicola Ventola
* Alankomaat Faas Wilkes

 |

Aiheesta muualla
----------------

* Virallinen sivusto (italiaksi)

Serie A 2022–2023
 Atalanta |  Bologna | Cremonese |  Empoli |  Fiorentina |  Inter |  Juventus |  Lazio |  Lecce |  Milan |  
 Monza |  Napoli |  Roma | Salernitana |  Sampdoria |  Sassuolo |  Spezia |  Torino |  Udinese |  Verona